Paterna estrena nou pàrquing públic amb 58 places en la zona del CEIP La Torre i s'acosta a les 2.000 en tota la ciutat
27/12/2023

# Paterna estrena nou pàrquing públic amb 58 places en la zona del CEIP La Torre i s'acosta a les 2.000 en tota la ciutat

[![ Paterna estrena nou pàrquing públic amb 58 places en la zona del CEIP La Torre i s'acosta a les 2.000 en tota la ciutat ](/images/noticias/2023/12/9237/9237_lg.jpg)](/images/noticias/2023/12/9237/9237_lg.jpg)

27.12.2023

*   Este nou aparcament que consta de 58 places, cinc d'elles reservades per a persones amb mobilitat reduïda, forma part del pla municipal d'ampliació del nombre de places de pàrquing a la ciutat en el qual l'Executiu socialista treballa per a millorar l'espai i la mobilitat urbana i mitjançant el qual s'han creat 1.850 places d'estacionament en estos últims anys.
*   Esta obra, emmarcada en el Pla ACTUA i cofinançada per l'Ajuntament i els fons europeus FEDER, ha comptat amb una inversió pròxima als 260.000€ i permet fer de Paterna una ciutat més amable i més sostenible.

Els paternerns i paterneres ja poden fer ús de les 58 places més d'estacionament, cinc d'elles reservades per a persones amb mobilitat reduïda, del nou pàrquing públic situat en la zona del CEIP La Torre, concretament al carrer Cristòfor Colom de la ciutat.

L'Ajuntament de Paterna ja ha recepcionat les obres del solar que s'ha condicionat al costat d'este centre educatiu i habilitat com a aparcament per a millorar l'espai urbà i la mobilitat de la ciutat.

Esta obra, emmarcada en el Pla ACTUA i que forma part del Pla d'Aparcaments municipal, està cofinançada per l'Ajuntament i els fons europeus FEDER, ha comptat amb una inversió pròxima als 260.000€ i permet que la ciutat de Paterna dispose ja d'un total de 1.850 places d'aparcament.

Referent a això, la Tinenta Alcalde de Seguretat, Mobilitat i Transició Ecològica, Nuria Campos, ha assegurat que _“mitjançant esta actuació continuem augmentant el nombre de places d'aparcament per a millorar la mobilitat tant de vianants com de vehicles i fer de Paterna una ciutat cada vegada més concorde a l'Agenda 2030”._

Per part seua, la Tinenta Alcalde de Servicis i Gestió de la Ciutat, Mercedes Navarro ha destacat que _“amb la creació d'estos pàrquings continuem treballant en el disseny d'una ciutat més sostenible i amable perquè la nostra prioritat és ordenar i crear espais de proximitat amb equipaments per a la convivència de la ciutadania amb més places d'aparcament, amb il·luminació Led, amb zones enjardinades i de descans dotades amb el mobiliari urbà necessari per a afavorir el benestar de tots els paterneres i paterneres”._

En este sentit, l'actuació no sols ha permés la transitabilitat tant per als vianants com de vehicles en este espai, sinó que al mateix temps s'ha treballat en l'absorció d'aigües pluvials, buscant la màxima superfície drenant possible amb espais verds situats al voltant de les places d'estacionament.

Finalment, la Tinenta Alcalde de Presidència, Eva Pérez ha conclòs que _“gràcies a les ajudes de fons europeus hem invertit en múltiples actuacions per a millorar Paterna en la línia d'integrar i vertebrar tots els barris de la ciutat”._